
     Синдикат  на  Служителите в  Затворите в  България
                     TRADE UNION OF EMPLOYEES  IN PRISONS  IN BULGARIA
  (  4400  гр. Пазарджик , ул. “ Ивайловско шосе”- Затвора   ( 089 2 232 965 , факс 032/271 672
                                                               e-mail : sszb@abv.bg
                                                                      www.sszb.eu
ПРЕССЪОБЩЕНИЕ:

Заглавие на прессъобщението:
Служители от Затворите ще участват в Протест – „ Европа и за нас”
Съдържание на прессъобщението:
Съобщение за медиите

С настоящото ви уведомяваме, че на 10 юни (неделя) в 13.00 ч. в София (Министерство на правосъдието и Министерство на финансите), ще се проведе мирен протест под мотото „Европа и за нас”, на служители от ГД ”Изпълнение на наказанията” и ГД ”Охрана”, в който участие ще вземат служители от затворите, следствените арести, пробационни служби, специализираните звена за охрана на съдебната власт.
Протеста символично със свои представители ще подкрепят полицаи, пожарникари, спасители и военни.

Воден от своята решимост да отстоява правата на служителите в МП и като намира системата на МЛС за най - нереформираната в Р.България, Синдикат на служителите в затворите в България започва серия от протестни действия.

Ако междувременно не бъде намерено решение на исканията на служителите и не се обърне внимание на многобройните проблеми поставяни не веднъж на вниманието на компетентните ръководители на всички нива, ще се потърси съдействие от министър председателя г-н Б. Борисов, председателя на НС г-жа Ц. Цачева, президента г-н Р. Плевнелиев, еврокомисарят по правосъдие и вътрешен ред г-жа Сисилия Малмстрьом. Ще се премине към организиране на други възможни, разрешени от закона действия, като протест пред сградата на ПОСОЛСТВОТО на страната председателстваща ЕС - КРАЛСТВО ДАНИЯ в София, обявяване на гладна стачка от УС на Синдиката и др.

Въпреки протестните действия, които по закон не могат да бъдат ефективни, служителите в МП ще продължат да изпълняват стриктно служебните си задължения и няма да допуснат нарушаване на реда в МЛ .

Организатор на протестите:

СИНДИКАТ НА СЛУЖИТЕЛИТЕ В ЗАТВОРИТЕ В БЪЛГАРИЯ
С  подкрепата на: СО в сектор „Сигурност”, Федерацията на независимите синдикати от държавното управление и организации – КНСБ и Синдикатът на работещите по трудово правоотношение в местата за лишаване от свобода.
Сайт:www.sszb.eu
e-mail:sszb@abv.bg

За контакт: Иван Петров Председател на УС на ССЗБ +359892232965
07.06.2012г.                                                                             Пресцентър на ССЗБ

